open-index/open-wikipedia-markdown huggingface dataset:
Pilastra

[miniatura|275px|Pilastras no portón do [Pazo de Cadaval, Nigrán.]]
Unha **pilastra** é un piar ou columna achegado a un muro ou parede. A súa función pode ser estrutural, sostendo teito, tellado, entaboamento, moldura ou arquitrabe, ou simplemente decorativa. A pilastra (palabra derivada de *pila*) adoita estar composta dos mesmos elementos construtivos que as columnas ou piares, como son base, fuste e capitel, segundo as diferentes ordes arquitectónicas.

## Historia 
As primeiras pilastras pétreas coñecidas erixíronse no complexo funerario do faraón Zoser, na actual Saqqara, Exipto, como elemento semi-decorativo, sen perder a súa función estrutural, imitando troncos vexetais agrupados -o seu inmediato precedente-, a modo de columnas achegadas ao final dun muro. Na arquitectura grega existe poucos exemplos de pilastras, debido a que os elementos estruturais configuraban a forma dos edificios. Nas construcións da Roma Antiga utilizáronse profusamente.

Un caso singular de uso de pilastra prodúcese na arquitectura gótica, onde os elementos que soportaban as bóvedas de crucería eran os piares cruciformes (é dicir, en forma de cruz vistos en sección). Estes piares teñen esta forma porque é un piar que en cada unha das súas catro caras «adheríuselle» unha pilastra que é continuación do «nervio» do arco correspondente, conformando o conxunto esta forma de elementos nervados tan característicos do Gótico.

Como a finalidade decorativa das pilastras era moi apreciada, foi perdendo a súa función sustentante, achegándose máis ao muro, incluso ata encastarse nel. Este punto de inflexión foi dado, en xeral, na arquitectura renacentista, especialmente no Cinquecento e Manierismo, e foi usada moi amplamente no Barroco, en especial en fachadas e altares. A proliferación destas no Barroco fixo xurdir variantes da simple pilastra como o estípite, pilastra ou piar cuxo tronco ou fuste está en forma de tronco invertido de pirámide, especialmente abundantes no Barroco español.

Coa evolución da arquitectura, o uso de novos materiais, e o mellor coñecemento do pulo e transmisión das forzas para sustentar a edificación, vaise facendo menos necesario o uso de piares, columnas e pilastras.

## Galería de imaxes 

Ficheiro:Pilaster (PSF).png|Debuxo.
Ficheiro:ColumnsOaxCathedral.JPG|Catedral de Oaxaca, México.
Ficheiro:Columnes de la portada de la catedral de Sogorb.JPG|Catedral de Sogorb, Castelló.
Ficheiro:Pilastra entra arcs del convent de sant agustí de Xàtiva.JPG|Convento en Xàtiva, Valencia.

## Véxase tamén
### Bibliografía
**Dicionario visual da construción*, Colexio Oficial de Arquitectos de Galicia, 2004, ISBN 84-85665-63-5.
José Julio Rodríguez Fernández

**José Julio Rodríguez Fernández**, nado en Ourense o 8 de xuño de 1948, é un militar e político galego, ex XEMAD de España.

## Traxectoria
Ingresou nas Forzas Armadas de España en 1969 e ascendeu ata chegar ao posto de xeneral do aire.

O 18 de xullo de 2008 foi nomeado Xefe do Estado Maior da Defensa de España, o posto militar español de maior capacidade executiva por debaixo do Rei. Antes de que pasaran catro meses, o 9 de novembro dese mesmo ano, desprazouse, xunto coa Ministra de Defensa a Afganistán, a xunta dos militares españois que se atopaban alí de misión, moitos deles galegos (procedentes da base do Exército de Terra español en Pontevedra) a recoller os restos de dous falecidos nun atentado.

Logo da vitoria electoral do Partido Popular en 2011, foi destituído o 30 de decembro dese ano. En 2015 presentouse ás eleccións xerais na candidatura de Podemos pola circunscrición de Zaragoza.

## Obras 
*  *Mi patria es la gente* (2018). Península.

## Galería de imaxes

File:Chacon herat spanish army.jpg|Herat, 2008. Chacón e Rodríguez acudiron a repatriar os restos de dous militares galegos falecidos.
File:José Julio Rodríguez Fernández, 2009.jpg|De visita en Cabul en 2009.

## Notas
## Véxase tamén
### Ligazóns externas
*Páxina oficial do Ministerio de Defensa .
*Perfil na páxina da OTAN *(en inglés e francés)*.
Butte

[miniatura|250px|Butte en [Monument Valley, Arizona.]]
Un ***butte*** é un termo usado nos Estados Unidos e o Canadá para designar un outeiro prominente alto illado, de ladeiras ben pronunciadas e cun pequeno cumio plano. Os *buttes* encóntranse por todo o oeste dos Estados Unidos. Só se encontran máis raramente por Europa.

A verba, proveniente do francés, pasou a ser de uso común na xeoloxía, e pode chamarse tamén cerro testemuña, ou denominarse con outros nomes, menos precisos, como outeiro. Os *buttes* son similares ás mesas, pero de menor tamaño.

Os *buttes* fórmanse pola erosión de estratos practicamente horizontais de rochas duras. Non deben confundirse cos "pescozos volcánicos".

Nos Estados Unidos hai varios condados e cidades que levan o nome de *butte*, como Butte en Montana, Butte en Alasca ou Butte, en Nebraska. Un *butte*, chamado Chimney Rock, aparece na moeda estatal de Nebraska.

## Galería de imaxes 

Ficheiro:Monument Valley Merrick Butte.jpg|Butte de Merrick, en Monument Valley, Utah
Ficheiro:Butte pdphoto roadtrip 24 bg 021604.jpg|Butte, preto de Sedona, Arizona
Ficheiro:Signal Mountain TX 1900.jpg|Signal Butte, preto de Big Spring, Texas

## Véxase tamén 
### Outros artigos 
* Mesa

### Ligazóns externas 
* Science Clarified. Mesa and butte  Consulatada o 13/3/2012.
Ywain o Bastardo

**Ywain o Bastardo**, tamén chamado Ywain o Aventureiro, é un dos fillos do Rei Urien e un dos Cabaleiros da Táboa Redonda que aparece nas lendas artúricas e na Materia de Bretaña.

Moitas veces é confundido co seu medio irmán máis vello Sir Ywain. Mentres o Ywain máis vello é o fillo de Urien con Morgana, Ywain o Bastardo, foi atribuído á muller do senescal do rei. 

Nas lendas artúricas é nomeado como un guerreiro saudábel e sensato. A súa morte chegoulle das mans do seu curmán Gauvain, ironicamente durante a busca do Santo Graal. Os dous atopáronse, disfrazados coas súas armaduras, e decidiron facer unha xusta na que Ywain o Bastardo é mortalmente ferido. Cando Gauvain o levou a unha ermida para os seus últimos ritos foi cando descubriu que se pelexara co seu propio curmán.

## Véxase tamén 
### Outros artigos 
* Ywain
* Urien
* Gauvain
Célula (Dragon Ball)

é un personaxe de ficción da serie de manga e anime *Dragon Ball*. Trátase dun bioandroide creado polo Doutor Guero coa intención de vingarse de Son Goku por haber acabado co Exército Red Ribbon.

Está fabricado a partir de células de Son Goku, Piccoro, Vexeta, Freezer e o seu pai, o Rei Cold, e unha computadora rexistrou os movementos destes loitadores facendo que Célula saiba empregar tódolos seus ataques. Célula pode absorber a enerxía dos seus inimigos coa agulla ó cabo do seu rabo, e para acadar a perfección do seu corpo debe absorber ós androides C-17 e C-18. Célula morreu no ano 767 da Cronoloxía de Dragon Ball.

## Transformacións 
Célula absorbe seres vivos para mellorar o seu corpo, pero os cambios máis radicais prodúcense cando absorbe a C-17 e a C-18. Estas formas son:
*  comunmente chamado *Imperfecto*: A primeira forma que toma Célula antes de absorber ós androides. Ten unha forma similar a unha mantis humanoide, ten unha coiraza na cabeza con dous cornos horizontais, as súas mans e pés son iguais e só ten tres dedos (cinco no anime), ten unha longa cola que remata nunha agulla. Ó principio, é relativamente feble xa que tivo que fuxir de Piccoro a risco de ser destruído, pero cando absorbeu a enerxía de máis de 600.000 persoas, fortaleceuse a tal punto que superou os poderes de Piccoro e de C-17, e como C-17 estaba moi ferido por Piccoro, só C-16 (que non loitara contra ninguén) puido loitar contra el ó mesmo nivel.
*  comunmente chamado *Semi-perfecto*: A primeira evolución de Célula cando absorbe a C-17. O seu tamaño e forza aumentaron considerablemente superando en poder ó Súper Guerreiro normal, derrotando a C-16 doadamente. Adquire un aspecto máis humano; os cornos da súa testa vólvense máis verticais, e os seus pés toman a forma duns zapatos. Porén, o seu poder de pelexa é inferior ó do Super Saiyajin Dai Ni Dankai, xa que Vexeta o superaba transformado nese estado.
* , tamén chamado *Perfecto*: A evolución de Célula cando logra absorber a ambos androides. En comparanza coa súa transformación anterior é máis pequeno e con faccións moito máis humanas, pero o seu poder aumenta moito, superando ó Super Saiyajin Dai Ni Dankai, Supersaiyajin Dai San Dankai e o Supersaiyajin Full Power, pero é vencido polo Súper Guerreiro 2. Ten un rostro humano, a súa longa cola contráese ata só ser visible a punta do seu aguillón. Os cornos da coiraza da súa testa toman unha postura totalmente vertical.
* , tamén chamado *Súper Perfecto*: Consegue este estado por ter células de Guerreiros do espazo, xa que cando un Saiyan está ás portas da morte e logra sobrevivir e curarse, volve cun poder moi superior. En aparencia é igual ó Célula Perfecto, pero cunha aura e os destelos eléctricos característicos do Súper Guerreiro 2.

## Véxase tamén 
### Outros artigos 
* Lista de personaxes de Dragon Ball
Mámoas de Montemuíño

As **mámoas de Montemuíño** son un monumento megalítico situado no lugar de Montemuíño, na parroquia de Baroña, en Porto do Son.

O conxunto está a 275 metros de altitude e está formado por tres mámoas. Atópanse cubertas por maleza e con signos de violación.

## Notas
## Véxase tamén
### Ligazóns externas
*Mámoas e antas de Galicia
Mámoas de Raña

As **mámoas de Raña** son un monumento megalítico situado no lugar de Raña, na parroquia de Baroña, en Porto do Son.

O conxunto está a 366 metros de altitude e está formado por dúas mámoas, das que só quedan restos dunha. Atópanse separadas por 25 metros e con signos de violación.

## Véxase tamén
### Ligazóns externas
*
Mámoa de Parada

A **mámoa de Parada** é un monumento megalítico situado no lugar de Parada, na parroquia de Baroña, en Porto do Son.
O conxunto está a 50 metros de altitude e cuberto pola maleza. Un camiño atravesa a mámoa e atópanse en mal estado de conservación.

## Véxase tamén
### Ligazóns externas
*Datos das mámoas en dicoruna.es
Mámoas de Campo das Patas

As **mámoas de Campo das Patas** (ou **Chan das Patas**) son un monumento megalítico situado no lugar de Campo das Patas, na parroquia de San Pedro de Muro, en Porto do Son.

O conxunto está a 60 metros de altitude e está formado por catro mámoas. Situadas en terreos agrícolas, só unha delas está descuberta; o resto atópanse en mal estado de conservación.

## Véxase tamén
### Ligazóns externas
*Datos das mámoas en dicoruna.es
Xoán C. Rodríguez

**Xoán Carlos Rodríguez López**, coñecido como **Xoán C. Rodríguez**, nado na Barra (Coles) en 1966, é un escritor galego.

## Traxectoria 
Licenciado en Filoloxía Galega. En 1985 integrouse no grupo poético Ronseltz co que colaborou nos tres números do fanzine do mesmo nome, así coma en revistas (*O Mono da Tinta*, *Luzes de Galiza*, *Anima+l*...). Achegou textos en exposicións coma *Estado de sitio*, *23 artistas ourensáns* e *9 poetas*. Tamén no catálogo e na intervención de Xoán Torres, *Raza* (2004) ou na exposición *Leningrad* con Misha Bies Golas. Encargouse en 2010 do apartado literario da carpeta de gravados *Combinación finita*, en colaboración con varios artistas plásticos ourensáns.

## Obras 
* (Con Ronseltz) *Unicornio de cenorias que cabalgas os sábados* (1994, Edicións Positivas) 
* *Occidencia* (2004, Sotelo Blanco)
* *Sectores de fogo* (2015, ed. do autor)

* *Cristal líquido* (2025)
## Véxase tamén 
### Ligazóns externas 
* "Como temos moito que perder, non facemos nada. E o Estado sábeo e explótao", entrevista en Praza.gal.
National Rugby League

A **National Rugby League** é a principal liga profesional de rugby league en Australia. O campionato está composto por 16 equipos, 15 deles australianos e un de Nova Zelandia. A liga foi creada en 1998 despois dunha guerra entre os clubs que formaban a anterior liga profesional.
A NRL está considerada como a liga de rugby league máis importante do mundo, a súa gran final é un dos eventos máis importantes na cultura popular do país, e o gañador do torneo acada o dereito a loitar polo título mundial (*World Club Challenge*) fronte ó campión do torneo Super League que se disputa en Europa.
## Equipos
### Localización

440px
24px**Cowboys**
24px**Broncos**
24px**Titans**
**Storm**24px
24px**Warriors**
**Raiders**24px
24px**Knights**
24px**Dragons**
10px**Sidney→**

400px
SIDNEY
**Bulldogs**34px
**Sharks**34px
34px**Roosters**
34px**Rabbitohs**
34px**Panthers**
34px**Eels**
34px**Sea Eagles**
34px**West Tigers**

## Campións
## Véxase tamén
### Outros artigos
* Rugby league
* Australia
* Super League
* World Club Challenge
### Ligazóns externas
* National Rugby League
A Louseira

Como topónimo **A Louseira** pode referirse a:

;En Galiza
***A Louseira**, lugar da parroquia de Cervás, no concello de Ares;
***A Louseira**, lugar da parroquia de Seixosmil, no concello de Meira;
***A Louseira**, lugar da parroquia de San Fiz de Monfero, no concello de Monfero;
***A Louseira**, lugar da parroquia de San Pedro de Eume, no concello das Pontes de García Rodríguez;
***A Louseira**, lugar da parroquia da Porta, no concello de Sobrado;
***A Louseira**, lugar da parroquia de Alba, no concello de Vilalba.

## Véxase tamén
### Outros artigos
***Louseiro**, parroquia do concello de Sarria.
Cesáreo Fernández Losada

**Cesáreo Fernández Losada**, nado en Celanova o 26 de xuño de 1831 e finado en Barcelona o 11 de abril de 1911, foi un médico e militar español, cirurxián, fundador da Academia de Sanidade Militar no exército español e destacado científico.

## Traxectoria 
Licenciado en Medicina pola Universidade Central de Madrid, foi médico persoal da raíña Isabel II, e de Leopoldo O'Donnell. Traballou no Hospital Militar de Madrid e foi fundador do Instituto Bacteriológico. Destacou como especialista en cirurxía militar, apreciable na súa obra *Resumen de las lecciones de cirugía*. Foi esta a materia que impartiu ós alumnos de Sanidade Militar. Desenvolveu no último cuarto do século XIX unha extensa labor no estudo do fenómeno das epidemias de cólera que se sucedían en España. A proposta de Losada implantouse a vacinación obrigatoria para o ingreso no exército.

Na súa faceta militar, participou nas campañas de Marrocos (onde asistiría ó xeneral O'Donell) e en Cuba en 1895, destacando os seus estudos médicos sobre a illa que publicaría máis tarde. Chegou ó grao de xeneral en 1874.

Home de espírito liberal, sen separarse da súa condición de médico e militar, participou en política ó final do reinado de Isabel II, sendo elixido deputado a Cortes en 1867 por Ourense e en 1868 por Celanova, o que lle permitiu impulsar e expor actuacións e reformas en materia de sanidade militar.

Das súas obras, destacan a xa mencionada *Resumen de las lecciones de cirugía*, así coma o conxunto de publicacións científicas xurdidas trala súa estancia en Cuba: *Instrucciones higiénicas para el ejército en la Isla de Cuba*, *Gráfica comparativa sobre el estado sanitario del ejército de la Isla de Cuba* e *Consideraciones higiénicas sobre la ciudad de La Habana*.

## Véxase tamén 
### Bibliografía 
* VV.AA.: *Historia del Instituto de Medicina Preventiva del E.T. "Capitán Médico Ramón y Cajal"*, en *Medicina Militar. Revista de Sanidad de las Fuerzas Armadas de España*, vol. 59, núm. 2, pp.&nbsp;5 a 17. Ministerio de Defensa. ISSN 0212-3568
* VV.AA.: *Gallaecia Fvlget: (1495-1995) : cinco séculos de historia universitaria*, Santiago de Compostela. ISBN 84-8121-304-7
* Cortés Laiño, Joaquín, Álvarez Escudero, Julián, Franco Grande, Avelino: *Historia de la anestesia en España, 1847-1940*, Madrid 2005, ISBN 84-95913-56-9
* 
### Ligazóns externas 
* Ficha no Congreso dos Deputados
Monte Iroite

miniatura|Escuadrón de Vixilancia Aérea 10 no monte Iroite.
O **Iroite** é un monte galego, altura máxima da serra do Barbanza, entre as rías de Muros e Noia e Arousa. Ten unha altura de 687 metros e o seu cume o comparten os concellos de Porto do Son, Boiro e Lousame.

No seu cume ten a súa sede o Escuadrón de Vixilancia Aérea número 10 (EVA 10), unha base aérea militar do Exército Español creada en 1980. O primeiro continxente de tropas chegou ao centro en 1981, se ben non comezou a estar operativo até o 1 de decembro de 1984. Foi inaugurado oficialmente o 6 de novembro de 1985 polo baionés José Santos Peralba Giráldez, xeneral xefe do Estado Maior do Exército do Aire, coa asistencia do presidente da Xunta de Galicia Xerardo Fernández Albor. Ten realizado misións operativas en colaboración co Centro de Coordinación de Salvamento Marítimo de Fisterra, o Instituto Nacional de Meteoroloxía e a Universidade de Santiago de Compostela.

Ó seu pé, cara ó sur e ó poñente, esténdense as Chans do Iroite, unha penichaira a monte baixo moi coñecida pola súa necrópole megalítica, na que destacan as mámoas con cámara da Casota do Páramo e a Arca de Barbanza.
## Galería de imaxes
## Véxase tamén
*Montes de Galicia

### Ligazóns externas
*Recensión vértice xeodésico
Alfredo García Pinal

**Alfredo García Pinal**, nado no Carballiño en 1962, é director de cine e guionista galego. É coñecido por codirixir *Urxa* (1989), a súa única longametraxe, con Carlos Piñeiro. Actualmente é profesor da Facultade de Ciencias Sociais e da Comunicación e na Escola de Imaxe e Son de Vigo (EISV).

## Traxectoria 
Licenciado en Ciencias da información (Rama de Imaxe) pola Universidade Complutense de Madrid. Crítico de cine no xornal *La Voz de Galicia* (edición de Pontevedra) baixo o pseudónimo de “8 y cuarto” ó longo de catro anos (1983-1987). Participou activamente -colaborando ou dirixindo- en boa parte das curtametraxes cinematográficos da década dos 80. En 1989 codirixiu *Urxa*, a súa única longametraxe, con Carlos Piñeiro.

En 1993 funda en Pontevedra a empresa "Síntese Video Infografía", que produce animación 3D para vídeo e publicidade. A partir dese ano, alterna a produción infográfica coa realización *free-lance* de anuncios publicitarios e vídeos corporativos e institucionais.

Actualmente é profesor da Facultade de Ciencias Sociais e da Comunicación, da EGACI (Escola Superior de Artes Cinematográficas de Galicia), onde imparte a sinatura de dirección, e na EISV (Escola de Imaxe e Son de Vigo).

## Filmografía 
* 1984. "El incidente" (vídeo) CM.
* 1984. "Madrid 2" (vídeo).
* 1984. "Morrer no mar" (35&nbsp;mm).
* 1989. *Urxa*, codirección con Carlos Piñeiro (35&nbsp;mm).
* 1993. "A barbeiría" (35&nbsp;mm).

## Véxase tamén 
### Ligazóns externas 
* Alfredo García Pinal en *culturagalega.org*.
* Axencia Audiovisual Galega.
John Needham

**John Turberville Needham**, nado o 10 de setembro de 1713 e finado o 30 de decembro de 1781, foi un biólogo inglés defensor da xeración espontánea.

En 1745 John Needham realizou un experimento: ferveu caldo de carne para destruír os organismos preexistentes e colocouno nun recipiente que non estaba o debidamente selado, xa que segundo a súa teoría, necesitábase aire para que se produciran microorganimos. Ao cabo dun tempo observou colonias de microorganismos sobre a superficie e concluíu que se xeraban espontaneamente a partir da materia non viva.

En 1769, Lazzaro Spallanzani repetiu o experimento pero tapando os recipientes de maneira hermética, comprobando que deste xeito non aparecían colonias de microorganismos, o que contradicía a teoría da xeración espontánea.

Pero Needham argumentou que o aire era esencial para a vida, incluída a xeración espontánea de microorganismos, e que este aire fora excluído nos experimentos de Spallanzani; en concreto, chegou a afirmar que Spallanzani destruía o que el chamaba a "forza vexetativa". Porén, Spallanzani volveu abrir os recipientes onde supostamente destruíra esa *forza vexetativa* e observou que entón si aparecían os microorganismos.

Needham en 1748 publicou *Observacións acerca da xeración, composición e descomposición das substancias animais e vexetais*, traballo co que pretendía demostrar a teoría da xeración espontánea da vida a partir da materia inorgánica.

En 1768 foi elixido membro da *Royal Society of London*.

## Véxase tamén 
### Outros artigos 
* Lazzaro Spallanzani.
* Teoría da xeración espontánea.
Buffon (homónimos)

**Buffon** pode referirse a:

* **Georges-Louis Leclerc, conde de Buffon**, naturalista, matemático, biólogo, cosmólogo e escritor francés do s. XVIII.
* Gianluigi Buffon, futbolista italiano.
* Lorenzo Buffon exfutbolista italiano, tío de Gianluigi.
* Buffon (Costa de Ouro), unha vila do departamento francés de Costa de Ouro (en francés, ''Côte-d'Or'').
* Buffon (cráter), un cráter da Lúa.
Pirates of the Caribbean: Dead Man's Chest

'''''Pirates of the Caribbean: Dead Man's Chest'''* é un filme de aventuras estadounidense dirixido por Gore Verbinski que se estreou no 2006. É o segundo filme da saga de *Piratas do Caribe*, precedido por *Pirates of the Caribbean: The Curse of the Black Pearl* e continuado por *Pirates of the Caribbean: At World's End*.

Foi un dos títulos propostos pola Mesa pola Normalización Lingüística para seren dobrados ao galego en 2006, como *Piratas do Caribe 2: O cofre do morto*, aínda que finalmente non se produciu esa dobraxe.

## Sinopse 
esquerda|miniatura|O barco *Black Pearl* do filme.
Will Turner (Orlando Bloom) e Elizabeth Swann (Keira Knightley) van casar, pero ambos son feitos prisioneiros por Lord Cutler Beckett (Tom Hollander) acusados de liberar o capitán Jack Sparrow (Johnny Depp). Para salvar a súa vida, Will terá que atopar a Jack e conseguir o seu misterioso compás de navegación, que agocha un gran poder e a clave dunha débeda de sangue co temible e sinistro Davy Jones (Bill Nighy), o lendario capitán do barco fantasma *O holandés errante*.

## Personaxes 
[esquerda|miniatura|201x201px|[Keira Knightley na estrea do filme en Londres.]]
* Johnny Depp como Capitán Jack Sparrow
* Orlando Bloom como Will Turner
* Keira Knightley como Elizabeth Swann
* Bill Nighy como Davy Jones
* Jack Davenport como James Norrington
* Stellan Skarsgård como Bill Turner
* Kevin McNally como Joshamee Gibbs
* Tom Hollander como Lord Cutler Beckett
* Lee Arenberg como Pintel
* Mackenzie Crook como Ragetti
* Naomie Harris como Tia Dalma
* David Bailie como Cotton
* Jonathan Pryce como Gobernador Weatherby Swann
* Geoffrey Rush como Capitán Hector Barbossa
[esquerda|miniatura|150x150px|Durante a rodaxe e promoción do filme (2005-2006), unha embarcación chamada *The Black Pearl'' participou na [The Ocean Race|Volvo Ocean Race, comezada en Vigo en novembro de 2005.]]

## Galardóns e nomeamentos 
* 2006: Oscar: Mellores efectos visuais. 4 nomeamentos.
* 2006: Nomeada ó Globo de Ouro: Mellor actor de comedia ou musical (Johnny Depp).
* 2006: BAFTA: Mellores efectos especiais. 5 nomeamentos.

## Notas
Goretti Fariña

**María Goretti Fariña Caamaño**, nada en Baión (Vilanova de Arousa) en 1965, é unha bióloga, profesora e escritora galega.

## Traxectoria 
É bióloga e monitora de Medio Ambiente. Doutorouse en Enxeñería dos Residuos. É profesora de Ciencias no Colexio Sagrada Familia de Vilagarcía de Arousa e guionista produtora dunha empresa videográfica.

## Obras 
### Poesía 
**Nai e mais ninguén*, 2000, Follas Novas.
**Devastacións dispoñibles*, 2010, Instituto de Estudos Miñoranos.

### Narrativa 
**Orlando pendurado*, 2012, Xerais.

### Obras colectivas 
**Os dares e teres de Saladina*, 2000, Xunta de Galicia.

## Premios 
* Premios de poesía de Marín, Mos e Begonte.
* Premio de narrativa de Medio Ambiente de Galicia no 1999, por *Os dares e teres de Saladina*.
* Premio de poesía do Concello de Viveiro no 1999, por *Do noxo estacionario*.
* Premio do X Certame de poesía Rosalía de Castro da Casa de Galicia de Córdoba, por *Nai e mais ninguén*.
* Premio de poesía Avelina Valladares do Concello da Estrada no 2003, por *Nada por vir*.
* Certame Literario Manuel Oreste Rodríguez López do Concello de Paradela no 2005, por *As devocións danadas*.
* Gañadora do XXXIII Premio de Poesía do Concello de Vilalba no 2007, por *Codias canda min*.
* Premio de poesía Victoriano Taibo no 2009, por *Devastacións dispoñibles*.
* Premio Cidade Centenaria de Ribeira no 2011, por *Orlando pendurado*.

## Véxase tamén 
### Ligazóns externas 
*Ficha en galegos.info
*Ficha da autora en Xerais
Zacharias Janssen

miniatura|Zacharias Janssen en 1655.
**Zacharias Janssen** (tamén escrito **Zacharias Jansen** e **Sacharias Jansen**), nado na Haia ca. 1585 e morto en Ámsterdam ca. 1638, foi un fabricante de lentes neerlandés, considerado un dos inventores do microscopio composto, aínda que a orixe deste aparello é aínda tema de debate. Tamén se asocia coa invención do primeiro telescopio óptico.
## Traxectoria
Janssen desenvolveu a súa actividade en Middelburg. Pertencía a unha familia de ópticos e é moi posíbel que os seus pais, Hans e Maeyken participasen nos seus descubrimentos. Aínda que a orixe do microscopio é unha cuestión incerta, considérase a Jenssen como o inventor do microscopio composto (con dúas lentes), talvez coa axuda do seu pai, no ano 1595. O recoñecemento de dito invento outórgaselle en Middelburg. Xa que Zacharias era moi novo naquelas datas, é posíbel que Hans Lippershey, en cuxo taller traballaba Janssen, fabricara o primeiro, e que o mozo *Zach* asumira o control da produción.

Os primeiros microscopios producidos polos Janssen eran simplemente un tubo de 45&nbsp;cm de longo e 5&nbsp;cm de diámetro cunha lente converxente en cada extremo. Este instrumento chegou a ter entre 3 e 9 aumentos, dependendo do tamaño da abertura do diafragma.

miniatura|esquerda|Microscopio fabricado por Hans e Zacharias Janssen, ca. 1590. Reproducido por John Mayall en 1891.

Hai unha lenda que di que Zacharias Janssen, durante a súa infancia, descubriu o microscopio mentres xogaba con outro neno con lentes estragadas no taller de Hans Lippershey. Os rapaces poñían as lentes diante dos seus ollos en dirección ao cataventos da igrexa local e vían como esta parecía acercarse. Lippershey, por suposto, viu neste xoguete un útil instrumento para facer diñeiro, e o bautizou como *tubo óptico*. Pero esta lenda podería ser, como tantas outras, apócrifa, xa que en realidade a orixe do microscopio está aínda en debate.

O diplomático holandés William Boreel, máis adiante, testemuñaría que Lippershey lle roubara a idea do instrumento a Janssen, cando el tiña só dous anos de idade. Porén, hai serias razóns baseadas na personalidade de Zacharias Jansen para crer que en realidade non é o autor do microscopio, pois tiña reputación de deshonesto, xa que fixo a súa fortuna a base de falsificar moedas de cobre españolas, e despois tamén de ouro e prata.

Grazas ao primeiro microscopio empezaron a verse innumerábeis entes que non se podían ver antes, e comezouse a estudar mellor o que xa antes se vía. Apareceron novas cores, novos condutos e vasos sanguíneos en todos os corpos dos animais; apareceron novos seres vivos, en tanta cantidade que excedían en número aos que antes se coñecían.

## Notas 
## Véxase tamén 
### Bibliografía 
* Asimov, Isaac (2007): *Historia y cronología de la ciencia y los descubrimientos*. Barcelona: Editorial Ariel. ISBN 978-84-344-5344-9
* King, Herry C. (2003): *The History of Telesscope*. Dover Publications Inc. ISBN 0-486-43265-3
### Ligazóns externas 
* "Lens Crafters Circa 1590: Invention of the Microscope" American Physical Society 
* The History of the Telescope
Manuel Cortés

**Manuel Cortés Tallón**, nado en Vilardevós en 1966, é un actor, escritor e guionista galego.

## Traxectoria 
[miniatura|Manuel Cortés co resto de integrantes do grupo de teatro [Chévere.]]
Ademais de actor, é escritor, poeta, guionista e letrista musical. Foi membro do grupo poético Ronseltz. Incorporouse ao grupo de teatro Chévere a principio dos anos noventa, e vencellouse á Sala Nasa. Participou en teleseries e en pequenas producións cinematográficas galegas, tanto de protagonista como de personaxe secundario.

## Obra literaria 
### Poesía 
* *A rutina é o deber de todas as criaturas*, 1997, Positivas.

### Traducións 
* *A magnitude da traxedia* de Quim Monzó, 1991.
* *Martes de Carnaval* de Ramón María del Valle-Inclán [*As galas do defunto* e *A filla do capitán*], 2017.

### Obras colectivas 
* *Polifonías II. Voces poéticas contra a violencia de xénero*, 2007, Espiral Maior.

## Filmografía 
miniatura|Unha imaxe de *Citizen*, obra estreada por Chévere.

**Mareas vivas* (2000). Como Alfredo. TVG.
**Os Crebinsky* (2000). Curtametraxe.
**As leis de Celavella* (2003-2006). Como Paulo Veiga. TVG.
* *Galatasaray-Dépor* (2005).
**Coco e Bobo de paso pola realidade* (2005). Como policía. Curtametraxe.
* *Hai que botalos* (2005). Segmento "En plan Galicia".
* *Pepe o inglés* (2005). Como Telmo Negreira. TVG.
**Terra de Miranda* (2007). TVG.
* *Pradolongo* (2007).
**A vida por diante* (2007). TVG.
* *Rafael* (2008).
**Un conto para Olivia* (2008).
**Libro de familia* (2008-2011). Como Pedro González. TVG.
**Air Galicia*, (2009). TVG.
**O Nordés* (2009).
**Crebinsky* (2011).
**Sinbad* (2011). Como Mansur.
**Matalobos* (2012-2013). Como Capitán Ernesto Ferreiro. TVG.
**Vilamor* (2012). Como Amador.
**Invasor* (2012). Como enfermeiro.
**Escoba!* (2013). TVG.
**Gran Hotel* (2013). Como gobernador. Antena 3.
**O ouro do tempo* (2013).
**Todos os santos* (2013).
* *Códice* (2014). Como Mujico. TVG.
**El ministerio del tiempo* (2015). TVE.
**Carlos, rey emperador* (2015). Como cardeal Campeggio.
**Os fillos do sol* (2017). Como Degó Varela.
**O sabor das margaridas* (2018). Como Xavier. TVG
**Auga seca* (2020). Como Nicasio. TVG - RTP.
**Artemisa* (2023). TVG

## Véxase tamén 
### Ligazóns externas 
* Ficha a AVG
Fibra de Purkinje

As **fibras de Purkinje** son células do miocardio especiais situadas nas paredes internas dos ventrículos do corazón, xusto debaixo do endocardio. Trátase de fibras musculares do miocardio especializadas en conducir os impulsos eléctricos, que fan que o corazón se contraia de forma coordinada. As fibras de Purkinje saen do nodo auriculoventricular seguindo o feixe de His (ou feixe auriculoventricular) e penetran nos ventrículos. O feixe de His divídese case inmediatamente en rama esquerda e dereita, as cales discorren por debaixo do endocardio polo tabique que separa os dous ventrículos, chegan ao extremo inferior do tabique e soben, ramificándose pola parede dos ventrículos .

O nome destas fibras débese a que foron descubertas en 1839 polo anatomista checo Jan Evangelista Purkyně (pronunciado en checo "púrkiñe", , e tamén escrito na súa forma alemá como Johannes Evangelista Purkinje). Non se deben confundir estas fibras musculares coas células de Purkinje, que son neuronas do cerebelo, tamén descubertas por este investigador.

## Histoloxía 
As fibras de Purkinje son longas e teñen formas variables, irregulares e raras, con expansións, e a miúdo envolven a outras fibras. Teñen un ou dous núcleos, abundantes mitocondrias e glicóxeno, pero as súas miofibrilas son relativamente escasas, periféricas, separadas e pouco ordenadas comparadas coas das fibras cardíacas normais (por iso apenas se contraen). Teñen extensas áreas de contacto mutuas e moitos desmosomas e tamén áreas con nexos, pero non os discos intercalares típicos das fibras musculares . Transmiten os impulsos a unha velocidade de 1,5 a 4&nbsp;m/s, que é unhas 6 veces maior ca a velocidade de condución polas fibras do ventrículo  enviando impulsos cunha frecuencia de 15-40 veces por minuto se as deixamos actuar por si soas, sen outras influencias. Polo contrario, o nodo sinoauricular se está fóra do control parasimpático pode descargar case 100 veces por minuto. En resumo, as fibras de Purkinje xeran potenciais de acción, pero cunha frecuencia menor ca a do nodo sinoauricular e a doutros marcapasos ectópicos da aurícula. Deste modo, son o último recurso para manter o latexo cardíaco cando outros marcapasos fallan. Cando unha fibra de Pukinje descarga, denomínase contracción ventricular prematura ou PVC, tamén chamada escape ventricular.

## Notas 
## Véxase tamén 
### Outros artigos 
* Sistema de condución eléctrica do corazón

### Ligazóns externas 
* Histology at ucsd.edu
* Histology at nhmccd.edu
* Vídeo sobre as fibras de Purkinje.
Sedoheptulosa

A **sedoheptulosa**, tamén chamada **D-altro-heptulosa**, é un monosacárido de sete átomos de carbono (heptosa) pertencente ao grupo das cetosas, xa que leva un grupo cetona no carbono 2. É unha das poucas heptosas existentes na natureza.

O seu derivado sedoheptulosa-7-fosfato intervén como intermediario na ruta da pentosa fosfato, onde se forma cando a ribosa-5-fosfato recibe un grupo de dous carbonos procedente da xilulosa-5-fosfato. Despois, a sedoheptulosa-7-fosfato reacciona co gliceraldehido-3-fosfato, dando eritrosa-4-fosfato e frutosa-6-fosfato.

Nas plantas a sedoheptulosa-1,7-difosfato e a sedoheptulosa-7-fosfato son azucres necesarios para o ciclo de Calvin da fase escura da fotosíntese.

A molécula debe o seu nome a que foi descuberta na planta *Sedum spectabile* en 1917 por La Forge e Hudson, que lle deron o nome de sedoheptosa. Despois estableceuse o seu carácter de cetona e recibiu o nome de sedoheptulosa. A súa configuración foi establecida estudando os seus alcohois derivados (sedoheptitol).

Na urina dos pacientes de cistinose detéctase unha elevada concentración de sedoheptulosa. Trátase dunha doenza xenética autosómica recesiva que afecta á función dos lisosomas, e que se debe a unha mutación no xene do encima sedoheptuloquinase.

## Notas
## Véxase tamén 
* Ruta da pentosa fosfato.
Patrick O'Flanagan

'''Patrick O'Flanagan''', nado en Dublín en 1947, é un xeógrafo e académico irlandés.
 
## Traxectoria 
Patrick O'Flanagan é catedrático emérito do Departamento de Xeografía da University College Cork, Irlanda, onde tamén foi xefe de departamento ata o seu retiro en 2009. Actualmente colabora regularmente co Centro de Investigación Socio-Territorial (GIS-T/IDEGA), da Universidade de Santiago de Compostela.

A súa investigación céntrase principalmente na Europa atlántica, cun particular interese en Galicia e na Iberia atlántica, desde a perspectiva da xeografía cultural e histórica. O'Flanagan axudou, de feito, a definir e estandarizar o concepto de Europa atlántica. Outras investigacións súas tratan coa evolución comparada de cidades-porto en Europa, cambio rural, sistemas de asentamentos e habitabilidade.

## Obra parcial 
* *The Living Landscape, Kilgalligan, Erris, County Mayo*, (con S. O Cathain), Dublin, 1974.
* *Rural Ireland,1600-1900: Modernization and Change*, (con P. Ferguson e K. Whelan), Cork, 1987.
* *Bandon,Irish Historic Towns Atlas*, No.3, Dublin, 1988.
* *Cork,History and Society*,(con N. Buttimer), Cork, 1993.
* *Xeografía Histórica de Galicia*, Xerais, Vigo, 1996.
* "Galicia en el marco geográfico y histórico de la Europa Atlántica", en *Xeográfica* I, pp.&nbsp;115–133, Santiago de Compostela, 2001.
* *Port cities of Atlantic Iberia, c. 1500-1900*, Aldershot, 2008.

## Notas 
## Véxase tamén 
### Outros artigos 
* Europa atlántica

### Ligazóns externas 
* "Perfil do Prof. Patrick O'Flanagan na UCC"
Bandeira de Omán

A **bandeira de Omán** (en árabe: علم عمان) consta de tres franxas (branco, verde e vermello) cunha barra vermella á esquerda que contén o emblema nacional de Omán. O branco está representa a paz e a prosperidade, o verde a fertilidade e as montañas e o vermello as loitas contra os invasores estranxeiros. O vermello é a cor da antiga bandeira da nación, cando era coñecida simplemente como o Sultanato de Muscat e Omán.

## Outras bandeiras 

Ficheiro:Royal Standard of Oman.svg|Estandarte do Sultán
Ficheiro:Naval Ensign of Oman.svg|Bandeira naval
Ficheiro:National_emblem_of_Oman.svg|Emblema de Omán

### Bandeiras históricas 

Ficheiro:Flag of Muscat.svg|Bandeira de Muscat(1820–1970)
Ficheiro:Flag of Oman (1970–1995).svg|Bandeira de Omán(1970–1995)

## Véxase tamén 
### Ligazóns externas 
*
Sentido (matemáticas)

En *matemáticas* e *física* enténdese por **sentido** o signo positivo ou negativo nas direccións e se representa en forma de frecha nun vector. A punta da frecha ou vector indica se o gráfico, forza ou movemento na dirección é de sentido positivo ou negativo. Este sentido será positivo en:

* Matemáticas - Depende dunha convención de signos fixada. Normalmente en xeometría plana tómase como positivo se sinala cara a arriba ou cara á dereita do punto de referencia.
* Física - Se a forza se dirixe sen opoñerse á forza principal, obxecto de estudo ou referente.
* Dinámica - O signo dependerá de se o estudo dinámico se fai desde unha perspectiva unicamente matemática e, por tanto, cunha convención de signos fixa, ou desde unha perspectiva física e, por tanto, relativa ao sistema de referencia que se utilice e que haberá que establecer previamente de forma clara e precisa.

Cómpre non confundir *sentido* con *dirección*, xa que as direccións sinalan unha traxectoria e teñen ambos os dous sentidos. Por exemplo, para falar correctamente no sentido físico habería que dicir *o accidente produciuse na autoestrada Coruña-Santiago, sentido Coruña* (e non *dirección*).
Gran Premio de Italia de 2011

O Gran Premio de Italia de 2011, formalmente coñecido como o '''2011 Gran Premio Santander d'Italia''' é unha carreira de Fórmula Un, que se celebrou o 11 de setembro de 2011, no Autódromo Nazionale Monza en Italia. Será a décima terceira carreira do campionato de 2011, e o sesaxésimo Gran Premio de Italia celebrado en Monza.

## Clasificación 
### Cualificación 
### Carreira 
## Notas 
## Véxase tamén 
### Ligazóns externas
Paul Henri Thiry d'Holbach

**Paul Henri Thiry, barón de Holbach**, orixinalmente **Paul Heinrich Dietrich von Holbach** e coñecido como **barón de Holbach**, nado en Edesheim, preto de Landau, o 8 de decembro de 1723 e finado en París o 21 de xaneiro de 1789, foi un filósofo materialista francés de orixe alemá.

## Traxectoria 
Educouse en Leiden e a maior parte da súa vida pasouna en París. Segundo el, a materia é eterna e base determinante de calquera fenómeno. A liberdade é unha ilusión, e a relixión unha consecuencia da ignorancia explotada polo despotismo. Estas citas súas expoñen claramente que consideraba todas as doutrinas relixiosas como instrumentos do absolutismo e, por tanto, era inimigo de todas elas.

Foi un dos colaboradores da enciclopedia, unha das máximas expresións da Ilustración, á cal fixo achegas nos campos da da química, a metalurxia e a xeoloxía.

## Véxase tamén 
### Bibliografía 
* *Le christianisme dévoilé, ou Examen des principes et des effets de la religion chrétienne*, Nancy, 1761
* *La Contagion sacrée, ou Histoire naturelle de la superstition*, 1768
* *Lettres à Eugénie, ou Préservatif contre les préjugés*, 1768
* *Théologie Portative, ou Dictionnaire abrégé de la religion chrétienne*, 1768
* ''Essai sur les préjugés, ou De l'influence des opinions sur les mœurs & le bonheur des hommes*, 1770
* *Système de la Nature|Système de la nature ou des loix du monde physique & du monde moral*, 1770.
* *Histoire critique de Jésus-Christ, ou Analyse raisonnée des évangiles*, 1770
* *Tableau des Saints, ou Examen de l'esprit, de la conduite, des maximes & du mérite des personnages que le christiannisme révère & propose pour modèles*, 1770
* *Le Bon Sens*, 1772.
* *Politique Naturelle, ou Discours sur les vrais principes du Gouvernement*, 1773
* *Système Social, ou Principes naturels de la morale et de la Politique, avec un examen de l'influence du gouvernement sur les mœurs* 1773
* *Ethocratie, ou Le gouvernement fondé sur la morale* Ámsterdam 1776
* *La Morale Universelle, ou Les devoirs de l'homme fondés sur la Nature*, 1776 
* *Eléments de morale universelle, ou Catéchisme de la Nature*, 1790
* *Lettre à une dame d'un certain âge''

## Véxase tamén
Campionato do Mundo "A" de hóckey a patíns 1936

A primeira edición do Campionato do Mundo "A" de hóckey a patíns masculino tivo lugar na localidade de Stuttgart (Alemaña) entre os días 1 e 5 de abril de 1936. Nesta edición inaugural participaron un total de sete seleccións, todas elas do continente europeo, encadradas nun único grupo, decidíndose o título a xeito de liguiña. Ao final da liguiña, a selección de Inglaterra proclamouse campioa, por diante dos combinados de Italia e Portugal, prata e bronce respectivamente. Nos 21 partidos do torneo anotáronse un total de 84 goles, cunha media de 4 goles por partido.

## Torneo 
No torneo participaron sete seleccións. Tódalas seleccións participantes eran europeas, polo que esta competición foi considerada tamén Campionato de Europa. O torneo disputouse no formato de liguiña de todos contra todos, saíndo campión o equipo que máis puntos sumara ao final dos seis partidos, sendo o sistema de puntuación de 2 puntos para o gañador, 1 punto para cada equipo no caso de empate, e ningún punto para o equipo perdedor.

### Clasificación 
### Resultados 
## Véxase tamén 
### Ligazóns externas 
* Resultados en www.rink-hockey.net
Wright Flyer

O **Wright Flyer**, referido decote como **Flyer I** e ás veces como **Kitty Hawk**, foi a primeira máquina voadora a motor construída polos irmáns Wright. O voo está recoñecido pola *Fédération Aéronautique Internationale*, o organismo elaborador de normas e do mantemento de rexistros para a aeronáutica e a astronáutica, como "o primeiro voo sostido nunha aeronave máis pesada que o aire".

## Véxase tamén 
### Outros artigos 
* Irmáns Wright
* Moedas conmemorativas do centenario do primeiro voo
Premio de poesía Victoriano Taibo

O **Premio de poesía Victoriano Taibo – Entidade Local de Morgadáns** é un certame literario creado en 2008 polo Instituto de Estudos Miñoráns co patrocinio principal da Entidade local menor de Morgadáns. Leva o nome do escritor Victoriano Taibo.

## Obra premiada 
* 2008: Carlos Negro, *Cultivos transxénicos*.
* 2009: ex aequo Carmen Caramés, *Cuarto Minguante*; Elvira Ribeiro e Silvia Penas, *Biografía da multitude*.
* 2010: María Goretti Fariña, *Devastacións dispoñibles*.
* 2011: Carlos Solla Varela, *Holocausto Zacoe*.
* 2012: María Concepción Álvarez Lebredo, *Distancias e Simetrías*.
* 2013: Ramón Sandoval Pérez, *Territorios estraños*.
* 2014: Lara Rozados Lorenzo, *O caderno amarelo*.
* 2015: Iñaki Varela Pérez, *Do outro lado das portas*.
* 2016: Xosé Iglesias Lamela, *A relixión do mar*.
* 2017: Rafa Vilar, *Erosións*.
* 2018: Laura R. Cuba, *A situación actual*.
* 2019: Fran Fernández Davila, *Mover os marcos*.
* 2020: Suspendido pola pandemia de coronavirus.
* 2021: Arancha Nogueira, *Antese*.
* 2022: Javier Rodríguez González, *Xeración (Breve tratado de males inespecíficos)*.
* 2023: María Álvarez Martínez, *Dakota*.

* 2024: Antón Blanco Casás, *Bosque*.

## Notas 
## Véxase tamén 
### Outros artigos
* Instituto de Estudos Miñoráns
* Victoriano Taibo
### Ligazóns externas 
* Premio Victoriano Taibo na web do IEM
Gleisi Hoffmann

**Gleisi Helena Hoffmann**, nada en Curitiba o 6 de setembro de 1965, é unha avogada e política brasileira, era xefa da Casa Civil (especie de coordenación dos ministerios) dende o 7 de xuño de 2011, nomeada pola presidenta Dilma Rousseff. É membro do Partido dos Trabalhadores, o PT, dende 1989. Foi casada co político Paulo Bernardo.

En 1987, iniciou a graduación en Dereito da Facultade de Dereito de Curitiba e, a continuación, obtivo especialización en Xestión de Organizacións Públicas e Administración financeira na Asociación Brasileira de Orzamento público e na Escola Superior de Asuntos Fazendários do Ministerio de Facenda.

En 1999, foi secretaria de Reestruturación Administrativa, no Estado de Mato Groso do Sur. Foi tamén directora financeira da Encoro hidroeléctrico de Itaipú Binacional. Tornouse presidente do PT no Estado do Paraná. En 2010, elixiuse para o cargo de senadora.

Coa petición de dimisión de Antonio Palocci o 7 de xuño de 2011, Gleisi foi, o mesmo día, indicada ministra-xefe da Casa Civil.

## Notas 
## Véxase tamén 
### Ligazóns externas 
* Perfil de Twitter
Rei Cold

é un personaxe do manga e anime *Dragon Ball*. É o pai de Freezer e Cooler, ten un gran parecido a Freezer na súa segunda fase, só que os seus cornos están segmentados, a pel é máis escura, a súa altura é maior e o seu poder acada os 73.000.000 de unidades de enerxía. Leva unha armadura das do exército do seu fillo de cor negra e leva unha capa. Debido a que o matan ó pouco tempo de aparecer, descoñécense as súas capacidades de transformarse ou calquera ataque seu. Segundo estimacións de Son Gohanda e dos outros loitadores que poden sentir o ki, o seu poder é superior ó de Freezer. O seu nome provén do inglés . É un personaxe seleccionable no videoxogo Dragon Ball Z: Budokai Tenkaichi 3.

Aparece brevemente co seu fillo Freezer, o cal foi reconstruído en gran parte en forma de cyborg, para destruír a Terra en vinganza da mutilación do seu fillo e para demostrar que a súa familia é a número un en forza en todo o universo. Porén, Toranks vence facilmente a Freezer. Cold ofrécelle a Toranks ocupar o lugar de Freezer, e cando el declina a oferta, Cold non se preocupa pois cre que a vitoria de Toranks se debe só ó uso da súa espada. Finalmente Toranks vence a Cold, quen pese ás súas súplicas é aniquilado.

No anime é empregado xunto coas Forzas Especiais Ginyū como recheo, xa sexa causando caos no inferno ou apoiando a Majin Boo na súa pelexa contra Son Goku.

## Véxase tamén 
### Outros artigos 
* Lista de personaxes de Dragon Ball
Bandeira de Paquistán

A **bandeira de Paquistán** (en urdú: پاکستان کا قومی پرچم) foi deseñada por Muhammad Ali Jinnah, baseada na bandeira orixinal da Liga Musulmá. Foi adoptada pola Asemblea Constituínte o 11 de agosto de 1947, xusto días antes da independencia. A bandeira é chamada no himno nacional *Parcham-e-Sitāra-o-Hilāl*, en urdú literalmente: *Bandeira do Crecente e da Estrela*.

## Deseño 
A bandeira consiste dun campo verde escuro, representando a maioría musulmá do país, cunha faixa branca no lado do mastro, representando as minorías relixiosas. No centro, hai unha lúa crecente branca, representando progreso, e unha estrela de cinco puntas, representando luz e coñecemento. A bandeira simboliza o compromiso paquistaní co islam, o mundo islámico e os dereitos das minorías relixiosas. É alzada varios días importantes do ano, incluíndo o 23 de marzo (Día da República) e o 14 de agosto (Día da Independencia).

centro|350px|Construción da bandeira.

## Outras bandeiras 

Ficheiro:Flag of the President of Pakistan.svg|Bandeira presidencial.
Ficheiro:Flag of the Prime Minister of Pakistan.svg|Bandeira do Primeiro Ministro.
Ficheiro:Naval Jack of Pakistan.svg|Pavillón de proa.
Ficheiro:Pakistani Air Force Ensign.svg|Bandeira das Forzas Aéreas.
Ficheiro:Naval Ensign of Pakistan.svg|23px Bandeira naval, ten o mesmo deseño cá estatal pero con proporción 1:2.
Ficheiro:Civil Ensign of Pakistan.svg|23px Bandera civil, proporción 2:3. 

## Véxase tamén 
### Ligazóns externas 
*